 Markaasay igu yiraahdeen: Rasuulkii Alle scw baa haweenkayagii iyo carruurtayadii noo soo celiyey, markaasaan ku iri: war gadhiinna Reer binuu Jumax la joogtana horay u sii kaxaysta...markaasay sii kaxaysteen, Cuyiinah bin Muxsin isagu habar uu haystay oo haweenkii Hawaazin ka mid ah buu ku dhagay oo diiday inuu celiyo, oo wuxuu yiri: waxaan filayaa inay habartaani dad ka dhalatay oo ay qiimo badan ii goynayso, saa markii Rasuulku scw amarka ku bixiyey in haweenka iyo carruurta loo sii daayo Hawaazin buu diiday inuu celiyo, saa Zahiir bin Surad baa ku yiri: iska hayso, wallaahay baadan ka helayn af qoyan iyo horaad taagan, iyo uur dhalaya iyo naaso irmaan, iyo say u nool toonna, markaasuu iska celiyey oo oggolaaday lixdii saami ee nabigu scw u sheegay... 